สวัสดีค่ะ เมื่อวันพุธที่ 14 ที่ผ่านมาได้ไปตรวจเลือด ผู้รับการตรวจเป็นเพศหญิง อายุ 28 ปี wbc 6.8 rbc 4.79 hemoglobin 11.1 hematocrit 37.2 mcv 77.7 mch 23.2 mchc 29.8 rdw 14.4 plt 414 ไม่ทราบว่าค่าดังกล่าว สามารถบ่งบอกได้ไหมคะ ว่าร่างกายอาจจะกำลังมีภาวะเลือดจางหรือไม่ค่ะ ช่วงนี้เวียนหัวค่อนข้างบ่อยและตามร่างกายมีรอยช้ำค่อนข้างเยอะ จากการกระแทกเพียงเล็กน้อย
สวัสดีค่ะ จากผลที่แนบมาเป็นผลการตรวจระดับค่าเม็ดเลือดแดง เม็ดเลือดขาว เกล็ดเลือดในร่างกายซึ่งค่าที่ได้จะต้องดูค่าอ้างอิงจากแต่ละห้องปฏิบัติการร่วมไปด้วยจึงจะบอกได้ว่าค่านั้นๆผิดปกติหรือไม่แต่ดูจากค่าที่แนบมานั้น ตัวเม็ดเลือดแดงถือว่าอยู่ในเกณฑ์ที่ซีดแค่เพียงเล็กน้อย ไม่น่าทำให้เกิดอาการของภาวะโลหิตจางใดๆได้ ส่วนเกล็ดเลือดก็อยู่ในเกณฑ์ปกติไม่น่าจะอธิบายเรื่องรอยช้ำตามร่างกายแนะนำการสอบถามกับแพทย์ที่ส่งตรวจเลือดอีกครั้ง ซึ่งถ้าผลเลือดไม่อธิบายอาการที่เป็นอยู่ แพทย์อาจต้องตรวจร่างกาย หรือส่งตรวจเพิ่มเติมอื่นๆที่เป็นไปได้ ร่วมกับดูประวัติยาที่ได้รับร่วมด้วยว่ามียาตัวใดที่จะส่งผลต่อค่าเม็ดเลือดได้หรือไม่ ต่อไป